Ad d-naf tizrawin yettwaxedmen yakan sɣur imnadiyen, ggan aḥric i wesnulfawal di leqdicnsen. Mas Haddadu Muḥend akli deg useggas n 1985 i yqedcen ɣef temsukt tamawalant, umi yezel akk aḥric i wesnulfawal aqbayli, diɣen ad d-naf, tazrawt n Massa Benbrahim 1982 ɣef yisefra n leqbayel, anda i d-dmen isnulfawalen i yettwasqedcen deg yiseggasen n 1940, terna tbeggen-d aẓar antalan i deg d-tt-wadmen. Deg uḥric-a aẓrayan ad nereḍ ad nefk timusniwin tusnanin ɣef usnulfawal ara nwali deg uḥric n tesleḍt imi ad ten-id-neddem merra deg udlisfus n uswir umenzu n tesnawit.